open-index/open-wikipedia-markdown huggingface dataset:
Barongsai

Thumb|300px|left|Barongsai
**Tarian Singa** atawa di Indonésia dipikawanoh kalayan ngaran barongsai mibanda sajarah rébuan taun.
## Jenis Tarian Barongsai
Tarian Singa diwangun ti dua jenis utama nyaéta *Singa Kalér* anu mibanda surai galing sarta sukuna opat.

## Udagan Barongsai
Sacara tradisional, urang China ngagunakeun barongsai minangka simbol pikeun nandaan tanggal konci kesuksesan kawas Taun anyar Cina atawa bubuka tempat usaha anyar. Samentara di Nagara Kulon geus loba nyarita dina sawatara taun pamungkas ngeunaan 'pencucian tempat', sedengkeun di nagara Cina arang kénéh dipaké, kajaba prakték anu dipigawé ku rahib Buddha atawa Tao pikeun urusan jeung masalah rohani. Padika Tradisional pangumbahan tempat/daérah nyaéta ngaliwatan barongsai. Aya sawatara harti dina barongsai ieu anu ngajadikeun Feng Shui tempat anjeun leuwih alus:
Ngaleungitkeun énérgi négatif - Sora anu nyaring ti drum sarta gembrengan baris menyucikan atawa ngabersihkeun.
## Rujukan
Piano

**Piano**, salasahiji alat musik modérn. Asal kecapna tina basa Italia nyaéta  *pianoforte*. Kahayang éta ngabalukarkeun Marius nu asalna ti Paris (1716), Schroter ti Saxony (1717), jeung Christofori (1720) ti Padua Italia pikeun nyieun piano. Hasil nu lengkep sarta sampurna dijieun ku Bartoloméo Christofori hasil tina piano harpsichord jeung *spinet* (harpsichord leutik) di Istana Florentine-istana Ferdinand de’Medici. Ayeuna, éta piano munggaran téh diteundeun di Metropolitan Museum of Art di New York. 
Pertengahan abad ka XVII, piano dijieun dina sababaraha wangun. Mimitina mah aya nu dijieun mirip désain harpsichord kalawan senar nu luhur. Piano jadi leuwih pendék sanggeus John Isaac Newton ngamodifikasi tempatna nepi ka sajajar jeung téhel. 
Dina ahir periode 1790 piano era Mozart ngalaman parobahan di mana instrumen modérn katingali leuwih unggul. Dina révolusina, piano loba meunangkeun dukungan ti para komposer jeung pianis-pianis nu kasohor. Lantaran kitu, dina cara nyieunna ogé maké téhnologi canggih. Dina sawatara waktu, gaya sora piano nambahan tina 5 oktaf jadi 7 1/3 (atawa leuwih) oktaf, nu némbongkeun piano beuki modéren. Majuna ieu téhnologi piano alatan dukungan perusahaan di Inggris, Broadwood. Perusahaan Broadwood ngirim pianona ka Hadyn jeung Beethoven. Taun 1820 ieu piano ahirna disampurnakeun jadi tujuh oktaf. Tuluy kaluar tuntutan instrument musik nu leuwih hampang sarta murah. Alatan hal éta, dijieun waé piano pasagi. Nepi ka taun 1860-an piano pasagi loba dipaké. 
Rangka senar piano nu munggaran mah maké rangka kai tur ngan ukur bisa nahan tegangan nu hampang tina senarna.  Balukarna nalika abad ka XIX diwangun gedong-gedong konser nu ukuranana gedé, éta sora piano kurang cocog.  Alatan hal éta, piano nu maké rangka wesi mimiti dijieun.  Taun 1800 Joseph Smith ti Inggris nyieun piano maké rangka logam.  Piano hasil inovasi bisa nahan tegangan senar leuwih kuat nepi ka sora nu dihasilkeun ogé leuwih gedé. Taun 1882, Erard sadudulur maténkeun *double escapement action* nu aya patalina jeung cara kerja piano. Notasi piano asalna mah miboga 62 tuts jeung lima oktaf sarta dilengkepan ku pedal.  Éta pedal dipakéna maké tuur.  Tapi pedal nu maké suku nu diwanohkeun ku Inggris leuwih popiuler nepi ka kiwari. 
Sajumlahing kamekaran aya dina abad ka XIX jeung XX. Tegangan senar nu mimitina ditetepkeun 16 ton dina taun 1862, nambahan jadi 30 ton dina piano modéren.   Taun 1930-an aya piano éléktronik (piano listrik). Dadasarna tina téhnologi éléktroakustik atawamétodeudigital.  Nada sorana kadéngé ngaliwatan *amplifier* jeung *loudspeaker*.

## Referensi
Anakronismeu

Klasik, digambarkeun ku Cesare Gennari jeung biola anu can aya saméméh abad ka-16]] 
**Anakronismeu** atawa anakronisme dina karya sastra ngandung harti ayana gambar latar, kajadian carita, tatabusana palaku jsté. Anu teu luyu jeung pangalaman (waktu harita)..  Bisa jadi teu dhihaja, tapi bisa jadi mémang dihaja.  Lolobana, anakronismeu téh bisa kapanggih kalawan gampang. Tapi anakronismeu ogé bisa muncul dina dokumén sajarah asli.

## Réferénsi
Kamper

thumb|right|Kamper
**Kamper** téh nyaéta geutah nu asalna tina tangkal. Kamper  bisa laas jeung sok dipaké di jero lomari, supaya papakéan téh ulah ku geget.

## Sajarah Kamper
Ti baheula kénéh, di Barus, nyaéta salah sahiji palabuan di Teluk Tapanuli Sumatra Wewengkon di Sumatera anu mindeng disebut-sebut, ditulis ti saprak abad ka-1 Masehi, hiji wewengkon di basisir kulon Sumatera, perenahna antara Sibolga sarta Singkel, anu ayeuna asup wewengkon Sumatera Kalér geus bisa ngaékspor sabangsa kapur nu disebut kapur barus.

Saprak abad ka-6, urang Cina geus nyambungkeun kamper jeung barus minangka penghasil kamper éta sorangan. Padagang-padagang Arab anu harita geus aya hubunganana jeung padagang Indonésia, ku maranéhna kapur barus dibawa ka nagarana, ti tanah Arab diékspor ka Éropa di antarana datang ka Vénésia, di dinya disebutna camphora, di Perancis disebutna campheré, di Inggris disebut camphor, tapi di Jérman disebutna kampfer, sedeng di nagri Walanda disebutna kamfer. Anu disebut kamper nu diimpor ti Éropa ka urang sabenerna lain kapur barus, tapi asal tina hasil minyak tanah anu disebut *naphtaline*.

## Rujukan
Ayang-ayang Gung

thumb|250px|right|Barudak keur ulin ayang ayang gung
**Ayang-ayang gung** nyaéta kawih kaulinan anu dilagukeunana bari ayang-ayangan, pauntay-untuy. Biasana mangrupa lagu panganteur dina kaulinan ucing kuriling atawa ucing peungpeun.

Kawih lianna:

*Oyong-oyong bangkong,*'
*kong parakan nyambut,*
*buten buah beunying,*
*nyingsat ka cawéné,*
*néang nu ngajuru,*
*rungkad sajajagat,*
*gatrik naék munding,*
*dingklak ka landeuhkeun,*
*keuna kana burang,*
*rangkék naék jambé,*
*béo wliyulah,*
*laha dina bilik,*
*lika meunang nguseup,*
*seupan leunca ngora,*
*ratib ngan duaan,*
*anteur kami mulang,*
*langka munding bulé,*
*lédéh kahujanan,*
*nangtung jadi ratu,*
*tuan besar senang,*
*nangtung ka nu butuh,*
*tutali tumenggung,*
*gung goongna ramé,*
*ménak Ki Wastanu,*
*nu jadi wadana,*
*naha manéh kitu,*
*tukang olo-olo,*
*loba anu giruk,*
*ruket jeung Kumpeni,*
*niat jadi pangkat,*
*katon kagoréngan,*
*ngantos Kangjeng Dalem,*
*lempa lempi lempong*
*jalan ka Batawi ngemplong,*
*plong ka kulon plong ka wétan,*
*tantara Lemah-abang,*
*bangkong luncat ka sawah,*
*wahon Abdul Wahab,*
*Habib tukang bajigur,*
*Gurka kurang ajar,*
*jarah ka Batutulis,*
*lisung nini-nini,*
*Nipong tukang tipu,*
*puas dibom atum,*
*tuma nyaliara,*
*ramé di Jakarta,*
*tara ti sasari,*
*ribut loba Indo,*
*Indonésia Meredéka.*

## Referensi
Tokécang

thumb|300px|right|Barudak keur ulin tokecang
**Tokécang** nyaéta kawih kaulinan barudak anu dipaké ku barudak bari pacekel-cekel leungeun duaan-duaan, pahareup-hareup papasangan boh budak lalaki boh budak awéwé bari dariuk. Nalika ngawih duanana maralik bari murilitkeun leungeunna jadi patukang-tukang.

## Referensi
Pantun Baduy

**Pantun baduy** téh nyaéta wanda mantun ti wewengkon Baduy, atawa carita pantun anu asalna atawa sumberna di daérah Baduy (Kanékés, Rawayan). Gelarna ieu sesebutan utamana sabada J.J. Meijer (1981) midangkeun tulisanana ngeunaan sawatara lalakon pantun ti daérah Gunung Kancana, Banten Kidul, meunang ngumpulkeun juru tulisna ngaran Agus Raksaatmadja. Taya eusi carita pantun Baduy anu kiwari dipikawanoh ku urang Baduy anu patali jeung karajaan atawa tokoh kawentar nu tangtu anu biasana mah sok aya dina sastra lisan Jawa Kulon umumna kayaning karajaan Pajajaran, Pakuan, jeung Galuh atawa jeung tokoh Prabu Siliwangi.

Tacan kaungkab sacara tutas kumaha saéstuna pantun téh; ngeunaan jumlah lalakonna, basana, adegan caritana, wandana, pungsi pagelaranana, jsté. Proyek Penelitian Pantun & Folklor Sunda pingpinan Ajip Rosidi (Bandung, 1970) kungsi ngarekam jeung nertibkeun dua carita pantun asal Baduy, nyaéta lalakon *Lutung Kasarung* jeung *Buyut Orényéng*.

## Réferénsi
Cagar Budaya Ciung Wanara

**Cagar Budaya Ciung Wanara** mangrupa titinggal puseur dayeuh Karajaan Galuh Pusaka anu dikukuhkeun ku Permanadikusumah. Di ieu tempat aya titinggal ti legénda Ciung Wanara salah saurang putra Permanadikusumah. Ieu carita téh dieusi ku kisah kepahlawanan nu luar biasa saperti kasaktian jeung kakuatan anu teu dipimilik jalma biasa tapi dipimilik ku Ciung Wanara. Kisah Ciung Wanara mangrupa carita ngeunaan Kerajaan Galuh (zaman saacan ngadegna Kerajaan Majapahit jeung Pajajaran. Aya raja Galuh mangsa harita nyaéta Prabu Adimulya Sanghyang Cipta Permana Di Kusumah jeung dua permaisuri, nyaéta Dewi Naganingrum jeung  Dewi Pangrenyep. Singkat kerajaan dipasrahkeun ka Patih Bondan Sarati sabab can dikarunia putra ti permaisuri ka hiji (Dewi Naganingrum).Raja Bondan ngan saukur mentingkeun sorangan, anugrah ti kuasa Tuhan Dewi Naganingrum dianugerahi putra, nyaéta Ciung Wanara]] nu jadi panerus Karajaan Galuh anu adil jeung wijaksana.

## Titinggal Karajaan Galuh
Aya sababaraha titinggalan anu aya di Cagar Budaya Ciung Wanara nyaéta (a)Batu pangcalikan nyaéta batu titinggal singgasana jeung tempat musawarah raja (b)Panyambungan ayam nyaéta tempat titinggal Ciung Wanara ngadu hayam jeung Bonan Sarati (c)Sanghyang Bedil (d)Lambang peribadatan (e)Sumber cai anu aya nyaéta Citeguh jeung Cirahayu (f)Makam Adipati Panaekan (g)Pamangkonan (h)Batu Panyandaan (i) Walungan Patimuan (j) Leuwi Sipataunan tempat Ciung Wanara keur orok anu dipiceun téa. 

## Lokasi
Cagar Budaya Ciung Wanara pernahna di désa Karangkamulyan Kacamatan Cijeungjing kurangleuwih 16&nbsp;km ka beulah wétan ti puseur dayeuh Ciamis anu gampang dijugjugna sabab sisi jalan gedé.

## Fasilitas
Cagar Budaya Ciung Wanara miboga sababaraha fasilitas anu ditawarkeun nyaéta tempat parkir, tempat leleson, tempat dahar, tempat inuman, masjid jeung toilet.

## Galeri
## Sumber
Pérépét Jéngkol

thumb|250px|right|Barudak keur ulin pérépét jéngkol
**Pérépét jéngkol** nyaéta kawih kaulinan barudak lalaki atawa awéwé tilu urang, nyarekelan leungeun bari patukang-tukang séwang-séwangan, suku katuhuna diangkat tuluy bitisna dianyamkeun atawa lamun cara tali mah ditalikeun sukuna kanu séjénna nepi ka pageuh jeung teu bisa lésot deui muringkel jiga anyaman samak. Tuluy sanggeus pageuh, leungeun barudak séwang-séwangan dileupaskeun tuluy laluncatan muter ka beulah kénca atawa ka beulah katuhu bari kekeprok nurutkeun wirahma lagu Pérépét jéngkol.

## Referensi
Paciwit-ciwit Lutung

thumb|300px|right|Barudak keur ulin paciwit-ciwit lutung
**Paciwit-ciwit lutung** nyaéta kaulinan barudak sunda anu dilakukeun ku awéwé atawa lalaki, tilu urang atawa opat urang, bisa ogé leuwih pikeun barudak nu geus gedé mah. Carana siliciwit tonggong dampal leungeun, nyusun ka luhur bari ngawih paciwit-ciwit lutung nurutkeun wirahmana terus ngaluhuran nepi ka teu nepi awakna ka luhur jéjéngkéan bari seuseurian barudak ngawihkeunana suka bungah jeung babaturanana.

## Filosofi 
Ti sababaraha kaulinan barudak, kaulinan paciwit-ciwit lutung téh salah sahiji kaulinan anu paling menarik keur ditalungtik. Kaulinan ieu bener-bener aya pakuat-kaitna jeung kumaha carana sangkan barudak bisa ngendalikeun rasa jeung tenggang rasa ka babaturanna. Filosofi tina kaulinan ieu téh nyaéta unggal jalma bakal hirup dina kaayaan suka jeung duka, dina hiji mangsa aya masana uang di luhur (pangimpin) aya ogé mangsana urang di handap (rahayat). dina hiji mangsa urang pasti bakal ngalaman nu ngarana bagja jeung sedih. Dina kabagjaan jeung kasedihan éta urang teu meunang leupas ti katerkaitan batin jeung sasama manusa.Paciwit-ciwit lutung ogé ngajarkeun ka barudak leutik keur hirup babarengan boh dina kayaan bagja atawa sedih, ulah hirup sosoranganan kudu hirup babarengan.

## Rumpaka 

*Paciwit-ciwit lutung*
*Si lutung pindah ka luhur.*

## Referensi
Ucang-Ucang Anggé

thumb|250px|right|ucang-ucang angge
**Ucang-ucang anggé** nyaéta kawih kaulinan anu biasana dilakukeun ku budak atawa kolot nu keur ngasuh budakna, bari ucang-ucangan diuk dina golodog nu aya kolongan, sukuna diayun-ayunkeun ka hareup jeung ka tukang ka lebah kolong handapeun pangdiukan sababaraha kali. Biasana bari ngasuh budak leutik boh adi boh dulur ku nu ngasuh budak leutik mah tonggong dampal sukuna sok didiukan ku budak asuhanana, bisana ngolo budak nu hayang jajan indungna teu boga duit, atawa ngolo budak nu keur ceurik diheureuyan ku batur sok seuri deui ari diucang-ucangan mah langsung bungah deui, kitu kolot baheula mah ari ngolo budak téh, béda jeung jaman ayeuna ngolo budak téh geus wé dibéré duit langsung cageur biasa deui, éléh ku duit mah atawa dibéré eskrim geus wé langsung jempé ceurikna téh.

## Referensi
Trang-trang koléntrang

thumb|250px|right|Barudak keur ngawih trang-trang koléntrang
**Trang-trang koléntrang** nyaéta kawih kaulinan anu dikawihkeun ku barudak sangkan hujan raat, ngarawihna babarengan henteu sosoranganan. dina ngawihkeunana dipingpin ku hiji budak nu pangkolotna, tuluy diturutan ku budak séjénna. 

## Referensi
Olé-olé Ogong

**Olé-olé ogong** nyaéta kawih kaulinan nu biasana dikawihkeun ku barudak nalika panén bari laleumpang dina galengan maranéhna nyieun taléot (empét-empétan) dijieun tina jarami garing. Biasana mun keur usum panén Barudak sok bari olé-oéan suka bungah jalan galengan mapay sawah bari arulin sok tara  balik ka imah lamun can bérés nyieun taléot mah.

## Referensi
Oasis (grup musik)

[thumb|300px|Liam jeung Noel keur manggung di [San Diego, 18 Séptémber 2005]]**Oasis** nyaéta grup musik asal Inggris anu dibentuk ku Liam Gallagher (Gitaris, penulis lagu), Noel Gallagher (gitaris, vokalis)j, Gem Archer (ritem), Andy Bell (bassis, gitaris), Zak Starkey (drummer). Oasis dibentuk taun 1991 di Manchester, Inggris. Teu lila adina Liam, Noel Gallagher asup jadi gitaris sakaligus vokal latar kalayan kondisi manéhna anu mingpin. Taun 1991-1992, Oasis fokus kana latihan, rekaman démo, jeung manggung di Tempat-tempat leutik. Taun 1994, Oasis ngaluarkeun album pertamana *supersonic* anu kalintang suksés.

ALbum-album Oasis di antarana: *Definitely Maybe* (1994), ''Morning Glory? (What's the Story*, 1995), *Be Here Now* (1997), *Standing on the Shoulder of Giants* (2000), *Heathen Chemistry* (2002) jeung *Don't Believe the Truth* (2005). Sababaraha *single'' Oasis pernah jadi jawara tangga lagu di Inggris, di antarana: 1995 - Some Might Say, 1996 - Don't Look Back in *Anger*, 1997 - ''D'You Know What I Mean?*, 1998 - *All Around the World*, 2000 - *Go Let It Out*, 2002 - *The Hindu Times*, 2005 - *Lyla*, 2005 - *The Importance of Being Idle*. Lian ti éta lagu-lagu séjén anu kasohor dianarana: *Wonderwall, Champaign Supernova*, jeung *live forever''.
## Référénsi
Teater Yunani Kuno

thumb|280px|right|Bangunan Teater Yunani Kuno
Drama nu kiwari mindeng dipintonkeun, asalna mah ti jaman Yunani Purba. Tahun 600 SM, dina upacara-upacara kaagamaan, masarakat Yunani ngayakeun raraméan nu di jerona aya acara ngibing jeung ngahaleuang salaku média panghormatan ka déwa Dionysius. Masarakat Yunani ngamangpaatkeun karakter mitologis tur ngamekarkeun konsép drama kritik dramatis. Dina karya modéren ieu karya geus disaluyukeun sarta diinterprétasi sangkan bisa saluyu jeung jaman. Contona waé saperti nu ditawarkeun ku Antigone nu digunakeun ku Anoulih dina taun 1944 pikeun nyieun hiji pernyataan ngeunaan ayana Nazi di Perancis sarta Brecht dina taun 1948 nu nyaruakeun Creon minangka Hitler.
## Wangun Drama di Yunani
### Tragédi
ku lantaran ayana tragédi tina upacara agama, sipat ieu pintonan sakral, puitik, jeung filosopis. Ampir sakabéh carita tragedi asalna tina mitologi agama Yunani. Lakon dina tragédi biasana miboga kahéngkéran nu atra pisan sarta mindeng nyanghareupan masalah moral. Biasana lakon utama tragédi gagal ngalawan musuhna tur pamustunganana mah pinasti panggih jeung pati.
### Satyr
Satyr mangrupa komédi nu péndék sarta hampang, sipatna bodor tur parodi dina mitologi. Lalakonna biasana mah mahluk dongéng satengah manusa satengah sato.
### Komédi heubeul
Komédi asal kecapna tina *komoida* nu hartina nyieun kabagjaan. Dina komédi, lakon utama digambarkeun salaku nu mawa ide pikabungaheun. Biasana sanggeus ieu pintonan komédi anggeus dituluykeun ku *komos* atawa ngayakeun hiji raraméan. 
### Komédi anyar
Tragédi mimiti tara dipintonkeun sanggeus taun 400 SM, tapi sabalikna jeung komédi. Komédi sanggeus taun 400 SM ngalaman parobahan nepi ka komédi nu ditulis sanggeus taun 338 SM mah dingaranan komédi anyar. Béda jeung komédi heubeul nu ngangkat téma ngeunaan sosial jeung politik, ieu téma komédi leuwih museur kana kahirupan rumah tangga kelas menengah di Athena.

## Referensi
Meuncit Reungit

thumb|250px|right|Barudak keur siduru bari ngawih meuncit reungit
**Meuncit reungit** nyaéta kawih kaulinan barudak anu dikawihkeun bari siduru atwa kabeneran aya nu keur ngadurukan sampah boh kolot boh budak deui nu keur ngadurukanna mah, tempatna di buruan imah atawa tukangeun imah nu lega jauh ti imah tatangga sabab paur bisi kadurukan tépa ka nu séjénna. Ngajauhan hal éta, kolot biasana ngadurukannana di tempat nu *terbuka* atawa deukeut jeung cai, saperti di sisi susukan atawa di tempat nu loba taneuhna saeutik jukutna.

## Referensi
Franky

**Franky** nyaéta ngaran karakter fiktif dina Manga jeung Anime One Piece. Franky nyaéta cyborg anu asalna ti kota cai Water Seven, Franky ogé pamingpin kelompok pembongkar parahu Keluarga Franky.
  
## Rujukan
Tong Tong Papatong

thumb|200px|right|Papatong eunteup na daun nu aya geutahan
**Tong tong papatong** nyaéta kawih kaulinan anu dikawihkeun ku barudak lamun rék ngala papatong. Biasana dikawihkeun bari néangan papatong mawa eupan nyéré nu maké geutah cau atawa dangdauanan nu geus digeutahcauan mancing papatong sangkan datang eunteup ka éta daun, baheula mah ngala papatong téh ku awi atawa nyéré bari digeutahan ngarah napel papatongna teu bisa ingkah jeung biasana ari dikawihan mah papatong téh sok babari datangna, teu cara ngan diudag-udag hungkul sok hésé ngalana jeung sok kabur waé, ari kaburna papatong mah sakali ngapung téh sok jauh pisan ti tempat manéhna eunteup jadi hésé néanganana, nu matak barudak baheula mah sok ngarawih bari ngala papatong téh.

## Referensi
Pim-pom Pilem

thumb|200px|right|Barudak keur ulin pim-pom-pilem
**Pim-pom pilem** nyaéta kawih kaulinan anu tujuanana pikeun ngundi. Biasana aya pamingpinna ti salah saurang barudak (dipilih anu panggedéna), cara maénna pamingpin ngeupeulkeun leungeun anu kénca tuluy dikatengahkeun.

## Referensi
Teater Romawi

[right|thumb|250px|Teater Romawi di [Orange, Prancis]]
Sanggeus taun 200 SM, kagiatan seni pindah ti Yunani ka Roma, kitu ogé jeung drama.  Drama-drama Romawi kacida pentingna dina kamekaran sajarah lantaran gedé pangaruhna ka jaman Renaissance.  Pamaréntah ngan saukur méré bantuan dina pintonan-pintonan, ari waragadna mah jadi tanggung jawab jalma nu baleunghar. 
Jenis drama nu dipikaresep di Roma nyaéta komédi, farce péndék, pantomime, jeung pintonan-pintonan sénsasional.

## Referensi
Oray-Orayan

thumb|250px|right|Barudak keur ulin oray-orayan
'***Oray**-orayan*' nyaéta kawih kaulinan anu sok dihaleangkeun nalika barudak rék ulin ucing-ucingan, biasana saméméh prung ulin, barudak sok silih cekel heula taktak. Nu tukang nyekel taktak nu hareupeunana jeung saterusna tuluy maju ka kénca ka katuhu katempona ngaléor siga oray bari ngawih tuluy luar-léor mapayan jalan ngurilingan budak nu keur jaga jadi guha nepi kaasup salah saurang budak tuluy dititah milih rék ka mana, naha rék milu ka kelompok nu ka hiji guha katuhu atawa rék milih kelompok nu ka dua guha ka kénca, kawihna kieu:

*Oray-orayan* 
*Luar-léor mapay sawah*
*Entong ka sawah* 
*Paréna keur sedeng beukah*

*Oray-orayan*
*Luar-léor mapay leuwi*
*Entong ka leuwi*
*Di leuwi loba nu mandi*
*Saha nu mandi*
*Anu mandi pandeuri*

*Oray-orayan* 
*Luar-léor mapay kebon*
*Entong ka kebon*
*Loba barudak keur ngangon*
*Mending gé teuleum di leuwi loba nu mandi*
*Saha nu mandi*
*Nu mandi pandeuri.*

## Referensi
Teater Abad Pertengahan

Sanggeus kakawasaan Roma runtag, bantuan pamaréntah ogé teu katémbong deui.  Rombongan sandiwara keliling nu mintonkeun *mime* jeung para *troubadou*r hirup nepi ka abad pertengahan Eropa.  Dina éta upacara dipintonkeun drama péndék dina basa Latin. Tujuanana nyaéta némbongkeun ayana hiji hal nu patukangtonggong dina ieu kahirupan. 
 
## Referensi
Si Unyil

jmpl|Bonéka Si Unyil (katilu ti kénca) jeung réréncanganna
**Si Unyil** nyaéta tokoh karakter bonéka budak ciptaan Drs. Suyadi (tokoh Pa Radén).  Mimiti ngajumantara tanggal 5 April 1981, di Télévisi Républik Indonésia (TVRI) unggal poé minggu jam 8 isuk-isuk kalawan total épisode 603. jeung dingaranan Tetuko (ngaran leutik Gatot Kaca) ku Présidén Suharto, mangka band Dekil resmi diganti ngarana jadi Band Tetuko. Éta désa téh héjo ngémploh ku tatangkalan, malah mah boga leuweung lindung sagala.

Sanajan kerep pisan diwuwuhan ku misi, dina réa épisode Si Unyil tetep tampil méncrang, matak pikaseurieun, ngabumi, beunghar ku karakter nu ahirna jadi hit nasional. Rupa-rupa istilah anu jadi jargon tayangan carita bonéka Si Unyil di antarana: Iwal ti éta, Unyil teu weléh soméah ka balaréa. Éta sifat Si Unyil téh ngawakilan budaya masarakat Indonésia pisan anu mibanda sifat saperti kitu nu memang kawentar soméah jeung sopan ka jalma lian.

Si Unyil dina kamekaran jaman Indonésia bisa disebut minangka sajarah dina dinya hiburan Indonésia kalawan boga jasa anu penting dina kamajuan hiburan jeung pangatikan di Indonésia.

Si Unyil minangka tokoh hiburan jeung atikan di Indonésia pohara dipicinta ku masarakat Indonésia dina mangsana. Sanajan geus vakum salila 20 taun lilana dina dunya hiburan, tapi ngaranna tetep jadi tokoh hiburan anu bisa malikkeun citra budaya bangsa Indonésia dina dunya hiburan anu kiwari réa dipinuhan ku tokoh-tokoh idola barudak deungeun.

Dina tayangan film, Si Unyil katingal pikaresepeun. Dina caritana mibanda unsur-unsur pangatikan anu ngajak panongton pikeun milampah kahadéan jeung silih asih ka sakumna mahluk ciptaan Nu Maha Kawasa. Pohara pentingna pangatikan pikeun masarakat Indonésia, sangkan ngajadikeun ieu nagara beuki maju nu teu teu éléh ku nagri deugeun.

Masarakat Indonésia ogé réa pisan meunang pangatikan tina carita Si Unyil ku cara nyonto atawa mireng kekecapan Si Unyil saparakanca dina carita si Unyil kalawan daria.

## Sumber
Radiohead

[thumb|400px|Personil radiohead (ti kénca ka katuhu): [Thom Yorke, Jonny Greenwood, Colin Greenwood, Ed O'Brien and Phil Selway]]
**Radiohéad** nyaéta grup musik rock alternatip asal Inggris kalayan personil Thom Yorke (vokal, gitar ritem, piano), Jonny Greenwood (gitar mélodi, keyboard), Ed O'Brien (gitar, vokal, perkusi), Colin Greenwood (bassis, synthesizer) jeung Phil Selway (drum, perkusi). Radiohéad dibentuk di Abingdon, Oxfordshire, Inggris taun 1986. Teu lila ti harita Phil asup jadi drummer. Adina Colin, Johny Greenwood sok ngaganggu latihan terus ménta sangkan bisa ngilu dina band. Disusul ku album *The Bends* taun 1995. Album *OK Computer* dirilis taun 1997, terus album *Kid A* taun 2000. Sataun sanggeus album Kid A dirilis, giliran album *Amnesiac* anu dirilis. Taun 2003, album *Hail to the Thief* dirilis. Taun 2007, album *In Rainbow* dirilis. 2011 awal, album *The King of Limbs* dirilis. Husus album in rainbow jeung *The King of Limbs*, dirilis sacara digital (*download* saacan dirilis dina bentuk konkrét. 

## Diskografi
* *Pablo Honey* (1993)
* *The Bends* (1995)
* *OK Computer* (1997)

* *Kid A* (2000)
* *Amnesiac* (2001)
* *Hail to the Thief* (2003)
* *In Rainbows* (2007)
* *The King of Limbs* (2011)
* *A Moon Shaped Pool* (2016)

## Référénsi
Kendi

thumb|kendi
**Kendi** (lemesna: **Caratan**) nyaéta wadah paranti nendeun cai nginum, asalna tina taneuh liat anu wangunna buleud, beuheungna panjang.
 Kendi téh mangrupa barang gagarabahan pikeun wadah cai, biasana lamun cai ditendeun dina kendi osok jadi tiis. Biasana kendi osok ditendeun dina luhureun méja paranti dahar.

## Pungsi Kendi
Pungsi utamana kendi nyaéta pikeun wadah cai nginum, sangkan cai téh jadi tiis jeung seger. Kendi ogé bisa jadi wadah pikeun ubar saperti ramuan (obat-obatan tradisional). Salian ti éta kendi ogé dipaké pikeun acara-acara nu tangtu, saperti dina kawinan di mana kendi téh jadi lambang kawin, cai anu aya dina éta kendi dianggap suci, murni jeung tiis, anu ngagambarkeun simbol kawin (nikah) anu sampurna. Di Jawa Barat aya upacara kawin, anu dina prakprakanana pangantén awéwé ngumbah suku pangantén lalaki ku cai kendi. Kendi ogé dipaké dina acara sakral nalika upacara saméméh ngurebkeun mayit, saencan dikurebkeun osok aya tradisi meupeuskeun kendi anu eusina cai. Kendi dipaké pikeun  *penobatan* atawa  *pengukuhan*, saperti acara ékspor perdana, kontainer dibanjur ku cai kendi anu geus dipeupeuskeun, atawa nalika méré ngaran hiji pausahaan.

## Kendi di Unggal Wewengkon
Di Jawa Barat kendi dipaké pikeun upacara adat ngawinkeun, Di Jawa Tengah kendi dipaké nalika upacara ngurebkeun mayit. Di Bali kendi dipaké dina acara-acara kaagamaan, jeung dipaké barang kaulinan budak.

## catetan
Kalong King

**Kalong king** nyaéta kawih kaulinan anu dikawihkeun nalika layung pasosoré, biasana lamun aya kalong ngaliwat tinggalayang disurakan bari dikawihan. Nalika kalong ngaliwat, barudak sok ribut nyurakan bari ngawih kalong king, suka bungah seuseurian nyurakanana ogé sok tara kira-kira jiga nu ijid ka kalong téh, ngan ramé wé da barudak mah néangan hiburan pikeun ngabubungah haténa lain saukur nyurakan.

## Referensi
Siwur

**Siwur** (dialék Ciamis: **Sisiuk**) nyaéta parabot paranti nyiuk cai tina jero gentong, dijieunna tina batok kalapa anu dibeulahkeun luhurna, nepi ka wangunna buleud *cekung*.Aya sababaraha upacara adat anu maké siwur nyaéta ngamandian awéwé nalika nujuh bulanan jeung siraman nalika saméméh ijab kabul

## Referensi
Teater Renaissance

Wilayah Eropa mimiti kairut kana seni Yunani Purba ti taun 1500 nu dimimitian ku Italia. Panulis-panulis di Italia diajar *Puitika Aristoteles* jeung *Seni Puisi Horatius* minangka tatapakan dina nulis esei-eseina. Ieu téh mangrupa pangaruh paham reformasi nu ngaganti basa latin ku basa nasional. Kamekaran drama nasional ngahontal puncakna di Inggris nalika pamaréntahan Elizabeth jeung dinasti Stuart (1580-1640-an). 
wangunan téater munggaran nu dibuka keur umum nyaéta *The Theatre London* nu diwangun dina taun 1576.  Taun 1642 geus aya 9 gedong téater di antarana Globe, Rose, jeung Fortune.     
Panulis-panulis nu aya di jaman ieu nyaéta Thomas Kyd (1558-1594), Christopher Marlowe (1564-1593), John Lyly (1554-1606), Robert Greene (1558-1592), William Shakespeare (1564-1616).

## Referensi
Jandéla

**Jandéla** nyaéta liang dina dingding hiji wanguan pikeun narima cahaya jeung hawa, biasana ditutupan ku bingkéy atawa beubeur anu eusina mangrupa sababaraha bahan transparan, kayaning kaca jeung bisa dibuka jeung ditutup sakahayang.

## Réferénsi
Panu

**Panu** atawa *hapur* (dikenal dina istilah médis **Tinea versicolor**) nyaéta panyakit infeksi ku jamur dina kulit anu nyababkeun titik bodas atawa coklat ngora dina kulit,atawa ngaran lain panyakit panu nyaéta *Tinea Versikolor* . 
Panyakit panu disababkeun ku jamur *Pytirosporum orbiculare* Jamur ieu mangrupa bagéan ti flora normal dina kulit manusa sarta ngan nyababkeun gangguan dina kaayaan-kaayaan tertentu.

## Cara ngobatan Panu
*Bersihkeun bagéan awak anu aya panuan.
*Oleskeun obat jamur anu aman lakukeun sababaraha poé .
*Sawatara urang ngobatan panu ku cara tradisional, nyaéta gosokeun laja ka bagéan awak anu aya panuan , 2 kali sapoe salila saminggu.
*Lamun panuna geus nyebar kasakabéh awak, alusna pariksakeun ka dokter .

## Referensi
Buryatia

right|200px|Lokasi Buryatia di Rusia

**Buryatia** nyaéta ngaran Subjék Féderal Rusia. Subjék ieu miboga luas wewengkon 351.300 km&sup2;. Populasi di républik ieu nyaéta 981.238 jiwa (2002). Kalawan kapadetan 2,8 jiwa/km&sup2;. Ibu kotana nyaéta Ulan-Ude.

## Sajarah 
Buryatia dijajah kahiji kalina dina taun 1600 pikeun kamakmuran, emas, jeung tambang lian. Dina 1923, Buryat-Mongol ASSR diwangun minangka hasil panggabungan Buryat-Mongol jeung Mongol-Buryat Oblasts. Dina 1937, Aga Buryatia jeung Ust-Orda Buryatia dipeupeus ti Buryat-Mongolian ASSR jeung digabung sareng Chita jeung Irkutsk Oblasts, tumurut. Saliaan ti éta, Distrik Olkhonsky ditransfer ti Buryat-Mongolina ASSR ka Irkutsk Oblast.

thumb|230px|Bandéra Buryatia
Khakassia

**Khakassia** mangrupa hiji Subjék Féderal Rusia. Républik ieu miboga luas wewengkon 61.900 km&sup2; jeung populasi 546.072 jiwa (2002). Ibu kotana nyaéta Abakan .
Batubara

**Batubara** nyaéta sédimén/daglegan *endapan* senyawa organik karbonan anu ngawujud sacara alamiah tina sésa-sésa tutuwuhan . Pertambangan batubara nyaéta pertambangan daglegan karbon anu aya dina jero bumi, kaasup bitumen padet, gambut, jeung batuan aspal. :
#Tahap ngawangun gambut (péat) tina tutuwuhan sering disebut prosés péatification.

## Tingali ogé 
* Gas alam cair
## Rujukan
Kategori :Bahan bakar
Tuva

**Tuva** mangrupa hiji Subjék Féderal Rusia. Subjék ieu miboga luas wewengkon 170.500&nbsp;km² jeung populasi 307.900 jiwa (2010). Kagegekan 1,8 jiwa/km². Ibu kotana nyaéta Kyzyl. Titik pangluhurna di Tuva nyaéta Gunung Mongun-Tayga - 3.970 méter.
Kapuloan Cocos (Keeling)

**Kapuloan Cocos (Keeling)** mangrupa hiji Wewengkon Luar nagri Australia nu diwangun ti  2 atol jeung 27 kapuloan koral. Pulo ieu aya di Samudra Hindia.

## Démografi 
Dina taun 2007, pakiraan populasi pulo ieu nyaéta 596 jiwa. Populasi kabagi dina dua pulo antara bangsa Eropa di *West Island* nu kira-kira aya 120 jiwa jeung bangsa Melayu di *Home Island* nu kira-kira aya 500 jiwa. Basa utama Kapuloan Cocos (Keeling) nyaéta basa Melayu jeung basa Inggris jeung 80% populasina ngagem agama Islam, leuwih hususna Sunni.

## Réferénsi
Barter

**Barter**

thumb|300px|right|Hiji ilustrasi dina koran anu ngagambarkeun hiji lalaki anu keur barter mayar langganan koran ku produk pertanian

nyaéta kagiatan silitukeur barang antara individu/ kelompok jeung individu/ kelompok séjén didadasaran ku kamupakatan dua pihakanana. Ti jaman baheula, manusa satékah polah usaha pikeun nyumponan kabutuhan. Lambat laun manusa mimiti ngarasa naon-naon anu dihasilkeunana ku sorangan can bisa nyumponan pangabutuh hirupna. Jadi pikeun meunangkeun barang-barang anu henteu bisa dihasilkeun ku sorangan, manusa mimiti néangan manusa séjén anu daék nukeurkeun barang anu dipikabutuhna jeung barang milikna. Mangka timbul silitukeur barang, anu disebut barter. Silicumponan kabutuhan ku cara barter, dina awalna mah lumangsung lancar teu pati loba hambatan. Tapi sanggeus manusa mingkin loba kabutuhanana, barter mingkin hésé dilaksanakeunana.

## Fungsi Barter 
# Minangka Média Transaksi. Dina kagiatan barter, transaksi jual-beuli teu bisa dipilampah lantaran euweuh alat pembayaran anu bisa digunakeun. Ajén masing-masing barang anu ditukeurkeun dianggap sarua. 
# Minangka Panghubung Antarindividu/ Kelompok. Masing-masing pihak boga kamampuh anu béda nepi ka ngamungkinkeun ayana interaksi antarindividu/ kelompok anu kamampuh sumberdayana béda-béda.
# Barter Ngurangan Surplus Barang. Hiji jalma ngalakukeun barter lantaran mibutuh barang anu aya di jalma séjén. Barang anu dipasrahkeun ka jalma séjén nyaéta barang anu ajénna kurang dibandingkeun jeung barang anu dipibutuh.

## Kahéngkéran Barter 
# Hésé manggihan jalma anu ngamilik barang anu keur dipibutuh tur daék nukeurkeunana. 
# Hésé meunang barang anu sarua ajénna.

**Rujukan**
Ngalamar

**Ngalamar** nyaéta salah sahii prosés anu dilampahkeun saméméh nikah. Tujuanna minangka pameungkeut calon panganten saméméh diayakeunna akad nikah. Aya sababaraha 'tahapan' anu kudu dilakasanakeun ku kolot dua pihakananana boh lalaki boh awéwé, satacan calon pangantén ditikahkeun. Biasana mah, sanggeus kolotna masing-masing sapuk pikeun ngajodokeun/ngarérémokeun budakna, kolot ti pihak lalaki sok ngayakeun acara neundeun omong, sarta 'ngiket' ku cara kolot pihak lalaki nitah jalma nu dipercaya pikeun ngadatangan imah calon besanna ngébréhkeun maksud jeung eusi haténa nu disebut neundeun omong, tujuanana mah taya lian sangkan anak calon bésanna daékeun dijadikeun piminantueun.
Datangna utusan ti pihak calon pameget ka pibésaneun biasana mah tara barang bawa. Umpama calon pangantén lalaki jalama jegud, biasana mah nu dititah téh jalama pinter nyarita, undak usukna, tatakrama, jeung budi parangina hadé, ogé lantip budi, tur soméah. 
Lajuning laku tina neundeun omong, heuleut sababaraha waktu, kolot calon pangantén lalaki biasana ngadatangan calon bésanna dibarengan ku babawaan boh dahareun atawa hadiah ala kadarna keur nangtukeun waktu jeung poé nu dianggap hadé (repok) pikeun  lumangsungna akad nikah. Kadatangan nu kadua ieu biasana disebut **ngalamar**. Acara lamaran ieu pikeun jalama jegud atawa beunghar mah kalan-kalan dibarung babawaan, kayaning dahareun, duit atawa cingcin, salaku pangiket ka calon pangantén awéwé. 
  
## Sumber
Seserahan

**Seserahan** nyaéta prosési masrahkeun babawaan atawa tanggeuyan ti pihak panganten lalaki ka pihak panganten awewe. Dina seserahan , pihak lalaki biasana mawa rupa-rupa barang, baju, duit, kaasup parabot rumah tangga jeung sasatoan saboga-boga masing-masing pikeun bahan kariaan. Pihak lalaki dina waktu nu geus ditangtukeun datang ngaleut ngeukeuy ngabandaleut bari mawa barang-barang nu geus dihias dialus-alus, sangkan katémbong éndah. Acara seserahan aya nu dilaksanakeun saminggu, sapoé, atawa aya ogé dina poéan akad nikah.

Pikeun ngungkulan ieu acara, dibutuhkeun ahli basa jeung tatakrama nu kawilang hadé, boh ti pihak nu masrahkeun atawa nu narima calon pangantén. Dina harti teu sagawayah jalma anu jadi utusan ti pihak pangantén.

## Galeri
* Seserahan by Howel and Co

## Sumber
The Cure

thumb|250px|Robert Smith, Vokalis The Cure

**The Cure** nyaéta grup musik anu dibentuk di Sussex, Inggris taun 1976 ku Robert Smith (vokal/ gitar), Michael Dempsey (bass), dan Laurence 'Lol' Tolhurst (drum). Grup musik anu ngaran awalna *Easy Cure* ieu téh ngaluarkeun album pertamana taun 1979 kalayan judul *THREE IMAGINARY BOYS* anu meunang pujian ti para kritikus Inggris, diteruskeun ku album ''Boys Don't Cry* 1979 terus dirilis deui taun 1980, *Jumping Someone's Else Train* ditaun 1979. Di Taun 1980 dirilis album *A Forest*, jeung *Seventeen Seconds*. Taun 1981, The Cure ngarilis album *Primary, Faith, Happily Ever After*, jeung *Cahrlotte's Sometimes*. Taun1982 dirilis album *Pornography, The Hanging Garden*, jeung *Let's go To Bed*. DIna taun 1983, The Cure ngarilis album *The Walk, The Lovecats*, jeung *The Whispers''.

## Référénsi
Pulo Natal

**Pulo Natal** mangrupa hiji wewengkon luar nagri Australia nu diwangun ti 1 pulo. Pulo ieu aya di deukeut Pulo Jawa, pasna di beulah kulon-kidul. Iklimna mangrupak iklim tropis.

Pulo Natal aya dina 2.600 kilométer (1.600 mil) kulon-kalér Perth, Australia Barat, 500&nbsp;km (310 mil) kiduleun Jakarta, Indonésia, jeung 975&nbsp;km (606 mil) ti Kapuloan Cocos (Keeling).

## Catetan suku 
## Tumbu kaluar
Guangxi

**Guangxi** mangrupa salah sahiji wewengkon otonomi di Républik Rahayat Cina pikeun séké Zhuang. Salian ti séké Zhuang, aya puluhan séké minoritas nu diakuan di RRC nyicingan wewengkon ieu.

## Babagian administrasif 
Guangxi kabagi kana 14 kota propinsial satingkat kabupatén:

* Chongzuo (崇左市)
* Baise (百色市)
* Beihai (北海市)
* Fangchenggang (防城港市)
* Guigang (贵港市)
* Guilin (桂林市)
* Hechi (河池市)
* Hezhou (贺州市)
* Laibin (来宾市)
* Liuzhou (柳州市) 
* Nanning (南宁市)
* Qinzhou (钦州市)
* Wuzhou (梧州市)
* Yulin (玉林市)
Roko

right|thumb|Dua batang rokok.
**Roko** nyaéta campuran sanyawa kompleks anu dihasilkeun ku pembakaran bako sarta adiktif. Leupas tina stimulan nikotin dawam, haseup roko ogé ngandung tar anu diwangun leuwih ti 4000 bahan kimia kaasup kira-kira 60 bahan kimia karsinogenik anu picilakaeun. Dina haseup roko anu burahay alatan diiseup, bako kabeuleum kurang sampurna ku kituna ngahasilkeun CO (karbon mono oksida), anu gigireun / beulah haseupna sorangan, tar sarta nikotine (anu lumangsung ogé ti pameuleuman bako tadi) diiseup asup ka ngaliwatan ambekan. Sarta zat dina roko anu pangpicilakaeunna nyaéta Tar, Nikotin sarta Karbon Monoksida.

## Referensi
Situs Batu Kaldé

**Situs Batu Kaldé** mangrupa titinggal budaya di daérah basisir nu asalna ti mangsa Hindu-Buddha (*klasik*), mangrupa *sebaran* batu titinggal candi jeung sababaraha ji  arca.  Situs Batu Kaldé perenahna di wilayah taman Nasional Pangandaran nu dikokolakeun ku Perhutani Unit III Jawa Barat.

## Sumber
Angklung buncis

**Angklung buncis** mangrupa seni pintonan hiburan, anu tumuwuh di Baros (Arjasari, Bandung).

## Sajarah 
Dina mulanya buncis dipaké dina acara-acara tatanén anu nyambung jeung paré. Tapi dina mangsa ayeuna, buncis dipaké minangka seni hiburan. Taun 1940-an bisa dianggap minangka lekasanana fungsi ritual buncis dina penghormatan paré, alatan saprak harita buncis robah jadi pintonan hiburan. Saluyu jeung éta, tempat-tempat penyimpanan paré ogé mimitian ngiles ti imah-imah nu nyicingan, digantian kalayan tempat-tempat karung anu leuwih praktis, sarta gampang dibawa ka mana-mana. Paré ogé ayeuna loba anu langsung dijual, henteu ditunda di lumbung. Ku kituna kasenian buncis anu tadina dipaké pikeun acara-acara ngunjal (mawa paré) henteu diperlukeun deui.

## Rujukan
Dudukuy

Cuplikan kode

**Dudukuy** nyaéta istilah umum anu dipaké pikeun sebutan anu nutupan sirah sangkan iuh teu kapanasan jeung teu kahujanan. Istilah dudukuy patali jeung patani ku sabab para patani sok maraké dudukuy. 											

Dudukuy kabagi jadi opat nyaéta :
# Dudukuy galabag bahanna tina wilahan awi anu teu pati ipis, jeung henteu di ayam tapi dientep seureuh nepi ka euweuh celah pikeun asup cahaya panon poé atawa cai hujan. 
# Dudukuy beletok, dijieuna tina haté awi disambungkeun sagedé-gédé payung jeung cekong pisan, nu matak disebut dudukuy beletok sabab lamun katinggang cai hujan ramé sorana. Dudukuy beletok bangunna rék satengah buleudan.
# Dudukuy samak bahan dasarna tina samak. Lolobana dipaké ku patani nalika macul atawa keur gawé di sawah atawa di kebon. Salain ti éta ku para padagang atawa tukang kuli. Bentukna sederhana jeung babari rusak lamun sering dipaké.
# Boni nyaéta galabag dudukuy beletok tapi teu cekung saperti dudukuy beletok sarta hampang.

## Kamekaran dudukuy
Kamekaran jaman mangaruhan ngeuyeubanna rupa-rupa dudukuy, dudukuy disebut ogé topi atawa helem, misalna dudukuy kadatuan (helmhoed, B1) jeung dudukuy laken (topi laken).

## Galeri

File:Indonesia_Farmer-on-a-bicycle-01.jpg
File:Farmer_harvesting_rice,_Kampung_Rawa_2014-06-20.jpg
File:Paddy_Field_Farmer_A.JPG
File:COLLECTIE TROPENMUSEUM Een Javaan ploegt met behulp van twee karbouwen een rijstveld (sawah) om TMnr 10003030.jpg
File:Javafarmer_protest_jakarta.jpg
file:Bali-rice paddy.jpg
File:Jakarta farmers protest4.jpg

## Rujukan
Akad Nikah

**Akad nikah** nyaéta salah sahiji runtuyan acara utama dina upacara nikah sacara islami. Biasana akad nikah dilaksanakeun di masigit atawa balé nyungcung. Tapi  ka kiwarikeun mah loba ogé nu ngayakeun akad nikah di imah nyaéta di imah pangantén istri, ku cara ngondang panghulu jeung pagawéna pikeun nikahkeun. Aya nu dilaksanakeun sacara sederhana cukup ku ngan saukur sasalaman, tapi aya ogé nu maké upacara 'adat sungkem' nu dibarung ku tembang Sunda tur kacapi suling. Sanggeus sungkeman ka ibu rama sareng tos gaduh sepuh mu énggal dilakukeun wejangan atawa naséhat pikeun pangantén. Kalan-kalan mangrupa wejangan maké biantara atawa ngaliwatan upacara nyawér méré wejangan ngaliwatan rumpaka/pupuh nu ditembangkeun jeung dihaleuangkeun.

## Sumber
Pepedut

**Pepedut** nyaéta halimun pasosoré atawa awan nu napel kana taneuh. Euweuh bédana nu ngadasar antara pepedut jeung awan anu ngalayang luhur di udara. sabot awan aya deukeut atawa di luhur permukaan bumi atawa sagara, méga éta dingaranan pepedut.

Pepedut-pepedut anu biasana aya nyaéta pepedut-pepedut anu kasampak waktu peuting sarta isuk-isuk pisan di luhur dataran rendah tumbuhan leutik. Pepedut-pepedut éta biasana aya alatan ku aliran hawa tiis ti luhur anu murag di luhur permukaan daratan atawa cai anu leuwih panas. Dina peuting-peuting anu tenang sanggeus poék, lapisan-lapisan ipis pepedut mindeng kabentuk deukeut taneuh di tempat-tempat anu rendah. Dina waktu bumi jadi tiis nalika peuting, hawa anu leuwih rendah jadi beuki tiis. Sabot hawa anu leuwih tiis ieu papanggih jeung hawa beueus anu leuwih panas pas di luhurna, pepedut ogé kabentuk.

Minangka aturan umum, pepedut-pepedut di dayeuh laér leuwih kandel ti pepedut-pepedut di désa. Hawa di dayeuh pinuh kalayan debu sarta jelaga anu pacampur jeung partikel-partikel cai anu pohara leutik pikeun nyieun simbut anu kandel. Alesan naha pepedut remen ogé kasampak leuwih kandel batan awan nyaéta alatan tetesan-tetesan pepedut éta leuwih leutik. Tetesan-tetesan leutik baréa-réa nyerepan leuwih loba cahya tinimbang tetesan-tetesan badag dina jumlah leutik (kawas anu kapanggih dina awan), sarta ku kituna pepedut kasampak leuwih kandel.

## Rujukan
Midadarén

**Midadareni** nyaéta talari paranti jaman baheula, tumali jeung upacara nikahkeun, boh calon pangantén awéwé atawa lalaki, ti lima atawa saminggu kénéh satacan nikah teu meunang ka luar imah, komo indit-inditan pasosoréan mah. Calon pangantén dijaga ku juru rias. Adat istiadat kabiasaan nu masih dilaksanakeun ku calon pangantén awéwé peutingan / maleman akad nikah, nu disebut peutingan midodareni atau midadaren peutingan ngabidadari. Calon pangantén awéwé biasana sanggeus ngeuyeuk seureuh jeung ngaras téh dimandian maké cai urut ngeuyeuk seureuh. Peutingna didangdangan tur diuk di korsi pangantén narima tamu ondangan nu datang ka imah sakadar ngembohan atawa nyambungan (méré amplop atawa rupa-rupa dahareun. Ieu kabiasaan téh di kota mah kiwari geus mimiti ditinggalkeun. Tapi upami di kampung-kampung atawa padésaan-padésaan mah masih dilaksanakeun, malah pikeun jalama jegud jeung beunghar mah biasana sakalian ngayakeun acara sukuran ku cara midangkeun pangaosan atawa tabligh akbar bari ngondang ajengan atawa ustad nu geus kakoncara.

## Sumber
Sakha

:*Pikeun resénsi sastra weda dina agama Hindu, tempo Sakha (weda)*
200px|right|Lokasi Républik Sakha di Rusia

thumb|250px|right|Bandéra Sakha

**Sakha** mangrupa ngaran Subjék Féderal Rusia. Subjék ieu mibanda lega wewengkon 3.103.200&nbsp;km² jeung mangrupa subjék panggedéna di Rusia. Populasina nyaéta 949.280 jiwa (2002). Ibu kotana nyaéta Yakutsk.

[thumb|[Pipa Udachnaya]]
Kabuyutan Ciburuy

**Kabuyutan Ciburuy** nyaéta situs anu dilindung ku pamaréntah provinsi, minangka cagar budya. Perenahna  aya di handapeun Gunung Cikuray perenahna di Désa Pamalayan, Kacamatan Cigedug. Jarakna kurang leuwih 23&nbsp;km ti kota Garut.

Kabuyutan hartina barang atawa tempat kuno nu teu bisa sagawah dipaké lantaran bisa ngabalukarkeun mamala nu teu dipikahayang. Di antarana waé saperti Naskah Amanat Galunggung jeung Sewaka Darma.

Kiwari, kabuyutan Ciburuy mangrupa tempat nu loba didatangan ku nu jararah. Nu daratang ka ieu tempat biasana jarah ka Bumi Patemon. Tapi, barang-barang pusaka teu bisa sagawayah ditingalikeun iwal ti dina upacara séba nu dilaksanakeun unggal bulan Muharam. Kitu ogé jeung Bumi Padaleman, nu jarah bisa datang ka ieu tempat nalika upacara séba wungkul.

Upacara séba nyaéta upacara sukuran ka jalma-jalma nu miboga kalungguhan sarta élmu pangaweruh nu luhung unggal poé Rebo jeung Minggu katilu bulan Muharam. Éta sukuran dihususkeun ka Prabu Siliwangi jeung Prabu Kéansantang salaku pamingpin bihari nu miboga kasaktén, élmu pangaweruh sarta kadigjayaan nu kacida luhungna. Nalika upacara séba dilaksanakeun, sakabéh masarakat Ciburuy wajib hadir, kitu ogé jeung masarakat nu keur ngumbara. Salian ti éta, masarakat sacara rutin ngayakeun acara ngumbah keris dina tanggal 1 Muharam. Di ieu daérah aya pantrangan nyaéta unggal poé Jumaah jeung Saptu teu meunang asup ka Kabuyutan Ciburuy.
Masarakat adat di kampung Ciburuy kacida disiplinna dina ngajaga ieu aturan. Sikep masarakat Ciburuy ieu disebut tukuh Ciburuy.

## Koléksi
### Naskah
Naskah-naskah di Kabuyutan Ciburuy anu geus dipiwanoh di antarana:
*Sewaka Darma
*Amanat Galunggung
*Sanghyang Hayu
*Kawih Katanian
*Para Putera Rama jeung Rahwana
*Bhima Swarga

## Referensi
Teater neo klasik

[thumb|Teater neo klasik di [Istana Ostankino|Ostankino, Moscow]]
## Prancis
Taun 1630-an téater Prancis ngalaman parobahan gedé nalika téori néoklasik ti Italia asup ka Prancis. Dasar téori néoklasik nyaéta:
# Ngan ukur aya 2 wangun drama nyaéta tragédi jeung komédi. Duanana éta teu meunang dihijikeun.
Para panulis di ieu jaman nyaéta: Nu nongton téater Inggris teu bisa sagawayah, ngan jalma-jalma kaum priyayi atawa bangsawan nu bisa ningali ieu téater.
* John Gay (1685-1732)
* Oliver Goldsmith (1730-1774)
* Richard Sheridan (1751-1816)

## Prancis Abad XVIII
Nepi ka ahir abad XVII Prancis jadi puseur kabudayaan Eropa. Panulis nu kasohorna nyaéta Carlo Goldoni. Karya-karyna mangrupa komédi nu lolobana mah sentimental tapi miboga kualitas nu hadé. Panulis naskah nu lianna nyaéta Carlo Gozzi, nu teu nuluykeun tradisi *dell’arte* tapi nyiptakeun sorangan komédi-komédi fantasi maké improvisasi.
*Commedia dell’arte* mimiti teu popiulér di Italia dina ahir abad XVIII. Sedengkeun dina tragédi, panulis Italia nu nyongcolang dina abad ieu nyaéta Vittorio Alfieri.

## Referensi
My Chemical Romance

thumb|300px|Mya Chemical Romance keur manggung di *the Big Day Out music festival*, Perth, Australia
**My Chemical Romance** nyaéta grup musik *punk-rock* asal New Jersey, Amerika Serikat anu di bentuk ku Gerrard Way jeung Matt Pelisher taun 2001 sabada serangan WTC 11 September. Ngaran My Chemical Romance sorangan ku adina Gerrard Way, Mikey Way anu basa éta keur maca buku  *Ecstacy: Three Tales of Chemical Romance*, terus dijieun wé ngaran My Chemical Romance. Ayeuna Mike dikaluarkeun sabab keuna kasus. Mike katewak nalika keur maok barang, nepi ka ayeuna can puguh saha anu ngagantikeun Mike Pedicone. Tapi aya wacana, yén anu ngagantikeun posisina téh nyaéta Jarrod Alexander ti grup musik Déad Country.

## Karir
Album pertamana dijudulan *I Brought You My Bullets, You Brought Me Your Love* anu dirilis taun 2002. Sanggeus ngaluarkeun album pertama, MCR resmi nandatanganan kontrak jeung *Reprise Records* terus nyieun album *THREE CHEERS FOR SWEET REVENGE* anu dirilis taun 2004. Nyusul suksés album kadua, album katilu MCR direkam tanggal 10 April 2006 kalayan ngaran The Black Parade. Album katilu MCR meunang panglélér drup musik alternatip pangalusna dina *American Music Award* 2007, jeung *the best band* taun 2007 versi NME award s. Taun 2010, album*Danger Days: The True Lives of the Fabulous Killjoys* dirilis. MCR ogé kungsi nyieun biografi anu judulna *Something Incridible This Way Come*, ditulis ku Paul Stenning.

## Référénsi
Mongolia Jero

**Mongolia Jero** (Hanzi : 內蒙古, hanyu pinyin: *Nei Menggu*) mangrupa hiji wewengkon otonom satingkat propinsi dina Républik Rahayat Cina (RRC). Ibu kotana nyaéta Hohhot (Hanzi: 呼和浩特, hanyu pinyin: *Huhehaote*).

Wewengkon ieu disebut "Mongolia Jero", sabab leuwih deukeut dumasar persépsi Cina dibandingkeun nagara Mongolia nu daulat pinuh jeung disebut Mongolia Luar ku urang Cina.
Ningxia

**Wewengkon Otonom Séké Hui Ningxia** (Hanzi: 寧夏回族自治區) mangrupa hiji wewengkon otonom satingkat propinsi di Républik Rahayat Cina. Wewengkon otonom ieu téh kanggo Séké Hui nu ngadominasi komposisi padumuk di wewengkon ieu.
William Shakespeare

**William Shakespéare** (). Sakola Latin ti mimiti umur 7 taun nepi ka 13 taun, tuluy mantuan bapana dagang. Lalakonna nyaéta:
# *The Commedy of Error* (dumasar *Amphitrno* jeung *Menacchemi*).
# *The Merchant of Venice*. 
# *Hamlet*.
# *Othello*.
# *Macbeath*.
# *King Lear*.
# *Antony and Cleopatra*.
# *Coriolanus*.
# *Troillus and Cressida*.
# *Measure for Measure*.
# *Timon of Athen*.
# *Pericles*.
### Mangsa ka IV (1609-1613) 
Dina mangsa ieu, Shakespeare balik deui kana aliran Romance. Karya-karyana nyaéta:
# *Cymbeline*.
# *The Winter’s Tale*.
# *The Tempest*.
# *Henry VIII*.
Salian ti éta, dina mangsa ieu Shakespeare ogé nulis sawatara sajak épik jeung lirik kayaning:
* ''Shakespeare's Sonnets*
* *Venus and Adonis*
* *The Rape of Lucrece*
* *The Passionate Pilgrim*
* *The Phoenix and the Turtle*
* *A Lover's Complaint*
### Ciri-ciri drama Shakespeare 
# Digunakeuna *blank verse*.
# *Soliloqui*.
# Dialog ka gigir (*aside'').
# Biantara.

## Referensi